Schiturile şi sihăstriile Bucovinei de altădată, 


desfiinţate în secolul al XVIII-lea de ocupaţia austriacă 


În urmă cu patru milenii întreg spaţiul carpato-danubiano-balcanic,de la Marea 
Egee pînă în mlaştinile Pripetului şi Podisul Boemiei pîna la Bug,era locuit de marea 
ramură indo-europeană a tracilor.Ramura nordică şi cea mai importantă a acestora o 
constituiau geto-dacii,strămoşii direcţi ai poporului român,” cei mai viteji şi cei mai drepţi 
dintre trac1”.Izvoarele antice menţionează faptul că geto-dacii formau un singur popor şi 
vorbeau aceeaşi limbă,au creat o remarcabilă civilizaţie,recunoşteau ca zeu suprem pe 
Zamolxis.aveau credinţa în nemurire.Ştirile istorice încep din anul 514 î.Hr. Viaţa politică 
a geto-dacilor şi-a atins apogeul sub Burebista(82-44 î.Hr.),iar după asasinarea lui,statul 
s-a menţinut în teritoriile intracarpatice,sub conducerea marelui preot Deceneu,apoi a lui 
Comosicus,Corylus,Duras-Diurpaneus şi Decebal,ultimul refăcind treptat unitatea statului 
geto-dac, întins de la Tisa la Nistru şi din Carpaţii nordici pîna la Dunăre.Decebal( 87- 
106) poartă lupte grele cu împăratul Domiţian(8 1-96) şi apoi cu Traian(98-117).Cu cel 
din urmă a avut două războaie,al doilea,în 105-106, încheiat cu ocuparea şi distrugerea 
cetăților dacice din M-ții Orăştiei,inclusiv capitala de atunci, Sarmizegetuza,cu 
desființarea statului dac.O parte din teritoriul Daciei a devenit provincie română. Ținuturi 
ca Crisana, Maramureşul,Bucovina „n-au fost ocupate de romani,ci au continuat să fie 
locuite de dacii liberi(dacii mari,costobocii,carpii,bolehovenii ş.a.). 


După Pogorîrea Duhului Sfânt şi Întemeierea Bisericii creştine la lerusalim,în ziua 
Cincizecimii, Sfinţii Apostoli şi apoi ucenicii lor au început să predice noua 
învătătură,potrivit poruncii date de Însuşi Mîntuitorul înainte de Înaltarea Sa la 
Cer(Mat.28.19).Un număr apreciabil de istorici şi teologi consideră că Sf.Apostol Andrei 
a fost primul propovăduitor al Evangheliei la geto-daci, în teritoriul dintre Dunăre şi 
Marea Neagră cunoscut,încă din epoca elenistică sub numele de Scyţia Minor. 


Secolele III-X reprezintă o perioadă de adînci transformări,etnice,social- 
politice,culturale şi religioase în întreg spaţiul carpato-danubiano-balcanic,atît pentru cei 
care s-a aflat sub ocupaţia romană cît şi pentru restul teritoriilor libere.Pe plan 
spiritual,acum se generalizează noua credinţă creştină ca formă superioară de manifestare 
spirituală şi este impusă chiar şi unora dintre migratorii stabiliţi aici. Aşezarea unor 
grupuri de slavi pe teritoriul ţării noastre-asimilaţi de autohtoni-a dus la schimbări de 
ordin etnic şi lingvistic.De-acum înainte,poporul romăn apare definitiv constituit,cu o 
limbă proprie,în care,pe lîngă fondul principal lexiconal de origine latină,au intrat şi o 
serie de elemente slave din toate ramurile de gîndire şi activitate umană. Abia după 
încheierea acestui proces,romănii încep să fie menţionaţi în izvoarele externe sub 
denumirea de „vlahi”sau „blachi”. 

Creştinismul ortodox,plantat în Dacia de Sf.Ap.Andrei şi alimentat apoi cu elemente 
noi creştine din Moiesia,lliria şi Asia Mică,a ajuns aici în scurtă vreme la o înflorire atît 
de mare, încît,cu toate persecuțiile avute chiar din partea goților şi cu tot prozelitismul 
religios străin venit pentru a dezrădăcina,a dat o altă înfăţişare ortodoxiei noastre 
străbune,a rămas acelaşi pînă în zilele noastre.Cu timpul s-a creat şi relaţii speciale,cu 
orientul ortodox,în special cu Sf.Munte Athos,aceea citadelă a creştinismului 
ortodox,care ni l-a dat pe marele organizator al bisericilor din Muntenia,Nifon;pe 
întemeitorul monahismului la români,Nicodim,de la al cărui foc s-a încălzit şi luminat un 
organizator de mănăstiri ca Paisie;sprijinindu-ne în stăvilirea propagandelor străine venite 
din Apus.Cu trecerea ungurilor la catolicism,sub Ştefan cel Sfînt,la anul 1000,şi prin 
cîştigarea polonilor la cauza catolică,pe timpul regelui Sigismund al III-lea,un apărător 
înfocat al catolicismului şi al iezuiţilor,care prin tratatul din 12 Iunie 1595 reuşeşte să 
atragă pe aproape toți episcopii ruteni,afară de cei din Lemberg şi Pşemişi,la unirea cu 
biserica romano-catolică;apoi prin lovitura dată bisericii noastre din Transilvania,la 
1700,catolicismul bătea cu insistenţă la porțile Principatelor Române,mai ales la cel 
moldovean. 


În faţa acestor primejdii,clerul ortodox,sprijinit de voievizi,de boieri şi de popor,a aşe- 
zat,mai cu seamă la hotarul de apus şi miazănoapte al ţării, fortărețe de apărare a credin- 
ţei,mănăstiri şi schituri,pentru stăvilirea prozelitismului,mai ales a celui romano- 
catolic,cît şi pentru întarirea ortodoxismului străbun în ţările noastre.De aceea mănăstirile 
şi schiturile le vedem presărate mai ales în partea vestică şi nordică a Moldovei,apărînd, la 
apus,trecătoarea Bistriţei,iar la nord,trecatoarea Prutului cu drumurile lor de comerţ şi 
propagandă între Apus şi Răsărit. 

Mănăstirile au însemnat foarte mult în trecutul nostru,ele au fost singurele instituţii pur- 
tătoare de cultură,din ele au ieşit atîţia ierarhi de seamă,cele mai vechi monumente litera- 
re,manuscrise de cărţi şi scrieri bisericeşti.Călugării din mănăstiri au fost cei dintii,care s- 
au îndeletnicit cu meşteşugul condeiului.În mănăstiri s-au înfiinţat cele dintii tipogra- 
fii,din care au ieşit cărțile din care au buchisit,au silabisit şi au învăţat carte românească 
străbunii noştri timp de două veacuri.De asemenea a fost cultivată muzica,s-a păstrat lim- 
ba şi legea,mănăstirile ne-au dat şi neîntrecuţi caligrafi ca Anastasie Crimca şi Antim Ivi- 
reanul dar şi modele de gospodărie.Erau limanuri de adăpost al tuturor românilor, în ele s- 
au păstrat cu sfinţenie,cultul,Sfînta Tradiţie şi toate orînduielile Sfintei noastre Biserici 
Ortodoxe. 

Mănăstirile erau aşezăminte bisericeşti cu un program mai extins,cu un număr mai mare 
de călugări,ducînd o viaţă de comuniune,dedicată rugăciunii comune,săvîrşirii serviciului 
dumnezeiesc, lucrului manual,copierii şi traducerii de cărți şi documente,purtării de cro- 
nici,apoi înființării de şcoli,spitale (M-rea Dragomirna a adăpostit şi înfiinţat unul dintre 
primele spitale din ţară),tipografiui etc.,pe cînd schiturile erau reduse la o viață mai singu- 
ratică şi restrînsă,cu un număr mai mic de călugări,care se dedicau unei vieţi de 
post,priveghere şi rugăciune,iar în timpul liber se ocupau şi cu ceva lucru manual,mai 
ales cu gravuri în lemn sau cu împletituri de nuiele,pe care le plasau între credincioşii ca- 
re îi vizitau,agonisindu-şi cu aceasta,dacă nu aveau venituri de pe moşii,puţinul necesar 
pentru existenţa lor modestă de toate zilele. 

Din întrg teritoriul Moldovei,partea de nord,numit de austrieci,după încorpora- 
re, Bucovina”, cuprindea un număr foarte însemnat de mănăstiri şi schituri,un întreg so- 
bor de lăcaşuri sfinte,dovezi ale evlaviei şi mărinimiei româneşti,căci toate au fost înte- 
meiate de voievozi,boieri,preoţi,negustori,răzeşi şi mazili români. 


Documentele şi rapoartele asupra numărului mănăstirilor şi schiturilor din Bucovina,la 
diferiţi autori,diferă între ele,anunţîndu-se unii cu un număr mai mare,iar alţii cu un nu- 
măr mai mic.Dintre autorii care i-am consultat,care ne-au influenţat şi fără de care nu pu- 
team să facem această incursiune istorică printre schiturile şi sihăstriile Bucovinei de al- 
tădată,a Bucovinei aflată sub ocupaţia austriacă (1774-1918), amintim pe isto- 
rii: Al.Bocăneţu,I.Bogdan,Th.Codrescu,D.Dan,pr.ErastHostiuc,N.lorga,Episcop 
Melchisedec,Eusebie Eugen Neşciuc,Isidor Onciul,pr.Mircea Păcurariu, Arune Pum- 
nul,S.Reli, Dionisie Simionescu. 

În privința numărului mănăstirilor din Bucovina toţi cercetătorii au convenit că în peri- 
oada stăpînirii austriece sus amintită (1774-1918),au existat zece locaşuri sfinte avînd ca- 
litatea de mănăstiri. Numai în privinţa schiturilor şi sihăstriilor diferă unii de alţii.Din 
compararea cercetărilor ce s-au făcut în această privinţa dar şi a documentelor existen- 
te,ajungem la concluzia că în Bucovina au existat,la începutul perioadei de asuprire străi- 
nă susmenţionată,un număr de 15 schituri şi 3 sihăstrii cunoscute;respectiv 
17schituri,astfel,după cum vom vedea,în Mămăieşti au existat chiar2-3 schituleţe 
„Aranjate în ordine alfabetică schiturile pur bucovinene sunt următoarle: 
Babin,Berezniţa,Broscăuţi, Căbeşti,Coribniţa, Crişceatec, 
Horecea,Jadova,Luca,Mămăiesti, Ostra sau Bărbeşti, Sf.Onofrei sau Mănăstioara, Vijniţa, 
Voloca pe Ceremuş şi Zamostea.Sihăstrii au fost la Putna,Suceviţa şi Ursoaia de pe malul 
unui afluent al Pîrîului Valea Putnei.Ele vor forma obiecul cercetărilor noastre.Ne-am 
hotărît pentru aranjarea lor în ordine alfabetică,deoarece la multe dintre ele nu cunoaştem 
data precisă a înfiinţării lor şi deci o aranjare după vechime nu va fi urmată.Prin aceas- 
ta,socotim a împlini,peste ani,dorinţa şi a unor mari istorici din trecut ca Isidor Onciul şi 
Erast Hostiuc.Sfîrşitul tragic, închiderea acestor lăcaşuri sfinte,de către o stăpînire străină 
şi de neam dar şi de o neînțelegere reală a vieţii duhovniceşti găsită pe teritoriul Bucovi- 
nei proaspăt acaparată,după cum vom vedea,s-a făcut,relativ repede,atunci cînd ele se 
aflau în faşa formării şi întregirii lor. Totuşi,atit cît au avut viaţă aceste schituri şi sihăstrii 
străvechi,ele sau constituit şi se pot constitui în timp ca modele de dîrzenieşi abnegaţie,de 
pavăză şi echilibru,de precauţie şi devotament pentru sihaştrii zilelor noastre,de urme 
sfinte care nu trebuie uitate în elanul şi dorinţa deţinută de potenţialii ctitori şi închină- 
tori,de credincioşii Bisericii noasre. 

Dispoziţiile,deciziile,hotărîrile,ordinele şi legile care au fost luate de stăpînirea austria- 
că în Bucovina au fost aceleaşi atît față de mănăstiri cît şi pentru schituri,cu specificaţia 
că pentru schituri au fost mai hotărite şi au avut posibilitatea să fie aplicate ferm. 

Prin ordinul Consiliului Împărătesc de Război din Viena către Comănduirea Generala 
Galiţiană,din 04 Iulie 1783,la punctul 8,prevedea în pivinţa mănăstirilor; "micşorarea şi 
contopirea mănăstirilor de călugari are să se facă numaidecit,iar pămînturile şi fondurile 
lor să fie luate în administrarea statului;averea preoţilor care nu locuiesc la ţară să fie 
confiscată şi din întreg fondul,rezultat din această procedură,să se întrețină întreg clerul 
ortodox,apoi să se înființeze,cel puţin o şcoală,fie la Cernăuţi, fie la Suceava,iar ce va mai 
rămîne să se păstreze pentru alte scopuri folositoare".După cum aminteam, faţă de schituri 
şi sihăstrii s-a aplicat o procedură mai severă,căci la 03 August 1782,în urma unui raport 
al guvernatorului Enzenberg către Consiliul de Război Imperial de la Viena,din 10 Iulie 
1782,în care printre altele se raportează,că:"schiturile sau sihăstriile secundare ale căror 
călugări trăiesc din cerşit de pe la credincioşi,cele mai multe dintre ele,neavînd proprietăţi 
ctitoriceşti,socoteşte episcopul să le desființeze cu timpul”,la fel prevede şi un al ordin al 
aceleeaşi autorităţi,că:cuprinzînd ordinul de desființare a mănăstirilor şi dispoziţia pentru 

desfiinţarea schiturilor şi a sihăstriilor,de aceea nu e nevoie să se amîne desfiinţarea 
lor.Ele trebuie închise,călugării aflători în ele de adăpostit în mănăstiri,iar clădirile de în- 
trebuinţat sau de dărîmat”;cu atît mai mult,cu cît călugării lor”cad sarcină celorlalte mă- 
năstiri şi locuitorilor,care trebuie să-i întreţină, fiindu-le o adevărată plagă” ;totuşi "timpul 
pentru părăsirea schiturilor şi dezbrăcarea călugărilor trebuie adus la cunoştinţă cu preca- 
uţiunea necesară,cu modestie şi fără vîlvă”.Prin acest ordin soarta schiturilor şi a sihăstrii- 
lor era pecetluită. 

La bănuielile timide,dar destul de diplomatice din acele vremuri ale conducerii Bisericii 
Bucovinene,ca nu cumva averile confiscate,odată ajunse în administrarea statului,să fie 
întrebuințate şi pentru alte scopuri,stăpînirea austriacă asigurînd de repetate ori pe epis- 
copul şi poporul românesc din Bucovina,că nu se vor întrebuinţa,decît exclusiv spre bine- 
le şi prosperitatea Bisericii şi a credincioşilor ortodoxi ai Bucovinei. Ademenit s-au forțat 
de aceste asigurări,episcopul Dosoftei desființează cîteva schituri,astfel că guvernatorul 
Enzenberg,la 12 August 1783,putea raporta,că”cu toate greutăţile întîmpinate,reforma 
mănăstirească progresează şi că cel dintîi pas spre realizarea ei,l-a făcut însuşi episcopul 
Dosoftei prin desfiinţarea schiturilor; 

Horocea,Mamaieşti, Crişceatec,Zamostea,Babin,Luca şi a mănăstirii de maici din Pătrăuți 
pe Suceava,asigurînd că va desfiinţa şi celelalte mănăstiri mai mici”.Se pare însă „că şi 
celelalte schituri au fost desfiinţate tot în acelaşi an.Nu ştim dacă ele au fost desfiinţate de 
episcop sau de către Administraţia Militară austriacă, fără voia episcopului,căci nu avem 
nici un document care să explice aceasta.Din studierea altor documente colaterale 
aparținînd Consistoriului de la Cernăuţi,se poate deduce,că unele schituri au fost desfiin- 
tate de către Administraţia Militară fără ştirea Consistoriului Bisericesc sus amintit. Dintr- 
un extras al Consistorului din anul 1783 asupra statutului mănăstiresc de atunci,rezultă 
că,pe lîngă schiturile amintite,s-au mai desfiinţat în acelaşi an şi schiturile Os- 
tra,Broscăuţi,Berezniţa,Jadova, Voloca şi Vijniţa. În acelaşi extras sunt amintite toate schi- 
turile bucovinene de atunci,în afară de Coribniţa şi Sf.Onufrei. Schitul Coribniţa a fost 
poate omis din cauza sărăciei lui,iar Sf.Onufrei nu era amintit deoarece era o filie a mă- 
năstirii Putna şi ca atare a dăinuit pînă în anul 1785,anul cînd statul a luat sub administra- 
ție averile mănăstireşti. 

La 01 Decembrie 1783,Consistoriul Episcopal din Cernăuţi este înștiințat printr-o scri- 
soare a guvernului țării că”toate moşiile mănăstireşti,nu numai cele ale schiturilor desfiin- 
ţate,dar şi ale mănăstirilor se vor lua în administrarea statului”. Această veste a produs 
consternare şi proteste unanime între membrii consistoriului,în frunte cu episcopul Do- 
softei.Din această cauză mulţi călugări,auzind de ceea ce li se pregăteşte,fără să aştepte 
desfiinţarea mănăstirilor lor,au trecut în Moldova,la mănăstirile de acolo. În toată Bucovi- 
na erau pe atunci 250 de călugări,adăpostiţi în mănăstiri şi schituri şi 30 de călugăriţe,ale 
căror schituri au fost însă desfiinţate de episcopul vicar Meletie,pe motivul că”nu adu- 
ceau nici un folos,nici statului,nici religiei,şi nu duceau o viață meditativă,ci mai cu sea- 
mă vagabondau”. 

Alt motiv pentru reducerea şi desființarea mănăstirilor bucovinene este indus de „Regu- 
lamentul duhovnicesc”,apărut la 29 Aprilie 1786,care cu mare greu a fost semnat de epis- 
copul Dosofitei,deoarece el voia să menţină cele 7 mănăstiri mai mari din Bucovina care 
în cap.2.4. cuprinde următoarele:"Călugării bucovineni,după alcătuirea lor din vechime 
nu se dedică nici păstoririi sufleteşti,nici studiului,nici predării învăţămîntului şi nici lu- 
minării tineretului,ci numai şi numai serviciului dumnezeiesc şi rugăciunii”. Totuşi am 
putea să contrazicem cele de mai sus deoarece în acea vreme exista la Putna o vestită 


şcoală,a lui Vartolomei Măzăreanu „iar Dragomirna era organizată şi gospodărită de ma- 
rele Paisie Velicicovschi,întreruptă fiind doar de stăpînirea austriacă. Paisie va pleca la 
Secu,unde datorită spiritului său organizatoric şi de conducere,primeşte şi conducerea 
mănăstirii Neamţ,care o va aduce la mare înflorire.Din ceea ce a făcut Paisie înţelegem că 
nici la Dragomirna n-ar fi stat inactiv,dacă nu s-ar fii schimbat referințele politice prin 
ocuparea Bucovinei de către Austria.Prin urmare motivele enumerate o parte mai sus 
pentru desființarea mănăstirilor,nu au fost îndreptăţite,iar execepţiile nu puteau să fie ge- 
neralizate şi nici definitorii. 

Pentru călugării ajunşi supranumerici,prin desfiinţarea mănăstirilor se dispunea în ace- 
laşi capitol al regulamentului duhovnicesc,2.6 1,următoarele:”pentru toţi călugării supra- 
numerari se fixează mănăstirea Moldoviţa,socotită la mănăstirile bucovinene desființa- 
te,ca loc de petrecere,unde au să fie supuşi unui conducător care să observe buna purtare 
şi disciplina lor,şi de aceea această mănăstire,cu toate că este de pe acum socotită la cele 
desfiinţate,are să fiinţeze atîta vreme,pînă ce călugării supranumerari sau că vor muri,sau 
că vor fi reduși la un număr atît de mic, încît să poată fi repartizaţi la celelalte 3 mănăstiri 
(Putna,Suceviţa şi Dragomirna) rămase. Îndată ce s-ar întîmpla sau una sau alta din cele 
amintite,trebuie să dispară imediat şi mănăstirea amintită". În restul capitolului sunt dis- 
poziţii privitoare la aceiaşi călugări,dispunînd la cap.2.62-71,ca ei să primească din 
„cassa”Fondului Religionar cîte 120 florini anual pentru „haine şi rufărie”,iar egumenul 
250 florini.Mai primeau o grădină de 4 hectare pentru zarzavat;aveau îngăduinţă pentru a 
putea pescui în pîraiele din apropierea mănăstirii şi au primit 6 boi pentru adusul legume- 
lor şi 3 ca1.Se dispunea apoi,pentru hrana vitelor,pentru lemne,pentru servitori,pentru 
tămiîie,ceară,ulei,vin şi făină,pentru repararea veşmintelor etc.putinţa de a se face astfel de 
cheltuieli,cu ştirea şi cheltuiala Consistorului,respectîndu-se reglementarile contabi- 
le,după aceleeaşi reguli stabilite pentru călugării din mănăstirile rămase nedisființate.Se 
interzicea acestor călugări,ca şi celorlalţi călugări” legali”, orce fel de cîştig, "urmăriţi şi 
observați strict de respectarea disciplinei monahale”.Egumenul trebuia să deţină un regis- 
tru al tuturor călugărilor,să-şi noteze toate datele personale,precum şi aptitudinile 
lor,cunoştinţele de limbi şi alte calităţi,iar orce schimbare s-o anunţe Consistoriului în 
maxim trei luni.Nerespectarea sau omiterea,atrăgea ameninţarea pierderii demnităţii 
preoţesti şi a pedepsirii prin judecăţile civile.Egumenul avea datoria să aducă la cunoştin- 
ţa călugărilor în mod corespunzător toate dispoziţiile luate în privinţa lor şi să se 
confomeze întocmai lor. 

În ceea ce privea călugărițele din cele trei schituri de maici: Voloca, Vijniţa şi Mălă- 
ieşti,capitolul trei din aceeaşi reglementare duhovnicească,care,după ce s-a ocupat în 
primele patru aliniate ale lui în special cu mănăstirea de maici din Pătrăuți- 
Suceava,dispune la aliniatul 5 următoarele:"Cele trei schituri de maici din Bucovina 
:Voloca, Vijniţa şi Mamaieşti,care au existat pe lîngă mănăstirea de maici aminti- 
tă(Pătrăuţi) în care sunt 20 de călugăriţe,s-a socotit să se desființeze astfel,că nefiindu-le 
permis cerşitul acestor femei, fiecare dintre ele să primească pentru ducerea unei vieţi 
demne,o pensie de cîte un florin la lună din Fondul Religionar,pentru tot restul vie- 
tii, fiindu-le îngăduit să întrebuinţeze această pensie doar în Bucovina,la rude sau în altă 
parte unde ar vrea fiecare să rămînă;să poarte haina lor neagră,totuşi le este interzis să tră- 
iască mai multe la un loc,pentru a nu forma iarăşi un fel de schit”.La alinaitul 6 se preve- 
dea:”Privitor la maicile din schiturile desfiinţate,parohul respectiv sau protopopul ţinutu- 
lui trebuie să raporteze Consistorului,pentru ca o astfel de maică să dispară într-un fel 

sau altul;această împrejurare să ajungă întotdeauna imediat la cunoştinţa Consistorului şi 
pensia rămasă de pe urma ei,din ziua dispariţiei,să fie sistată de Fondul Religionar.” 
Preluarea,luarea în seamă,recepţia averilor mănăstireşti s-a făcut de către o comi- 
sie,compusă din delegaţii Consistorului şi ai Administraţii Statului,la 25 Aprilie 
1785. Începînd cu dat de 01 Mai 1785 aceste „gospodării” şi-au început activitatea. 
Fondul Religios a fost mai întîi subordonat guvernului de la Leov.Consistoriul nu ştia 
nimic despre felul administrării acestui fond,care era administrat împreună cu fondurile 
eclesiastice din Galiţia,cu toate că ,, în memoriul pe care boierul Vasile Balş îl înainta,la 
13 Noiembrie1780,contelui Hadik,preşedintele consiliului aulic din Viena,în numele 
compatrioţilor săi,se cerea ca administraţia moşiilor duhovniceşti să rămînă,ca şi înain- 
te,pe seama episcopului şi a stareţilor mănăstireşti,iar statul să exercite numai un control 
prin organele sale.” 
În urma cererii episcopului Daniil Vlahovici,la 1790,se separă administraţia fondului religios 
bucovinean de cel din Galiţia.Pentru ameliorarea stării financiare a statului,zdruncinat de 
războaie,se vinde averile Fondului religios Ostra,Bănila,adică,moşia schitului 
Berezniţa,situată pe teritoriul Băniei,Zamostia,Cabeşti,Pleşniţa,Crişteac,Luca şi Babin. 
Greutatea cu care ne-am confruntat şi cu care se confruntă orice cercetare a schiturilor şi 
sihăstriilor din Bucovina,reiese din lipsa acută de documente,dintre care unele s-au pier- 
dut pe timpul războaielor,altele există dar nu se ştie locul lor,altele sunt în locuri „neacce- 
sibile”,altele s-au distrus intenţionat sau nu,altele s-au pierdut şi din cauza indolenţei ad- 
ministraţiei acelor vremuri,iar comisari numiţi şi autorizaţi de împăratul Iosif II cu execu- 
tarea lucrărilor de secularizare,au irosit şi pierdut comorile ştiinţifice şi artistice,aflate în 
mănăstiri şi schituri. Aşa,spre exemplu,se plîngea istoricul D.Verenca,cu tot dreptul 
dealtfel,bazîndu-se în acuzaţiile sale pe lucrarea germanului dr.Albert Jager,privitoare la 
reforma şi contra-reforma împăraţilor Iosif II şi Leopold I1(1780-1792),apărută la Viena 
în anul 1867,printre care se menționa:” Un certificat trist despre vandalism,este felul cum 
s-a procedat cu ocazia desfiinţarii mănăstirilor, faţă de comorile ştiinţifice şi artisti- 
ce.Chiar dacă am admite că Iosif II n-a poruncit şi nici n-a aprobat vandalismul,ba chiar 
poate nici n-a avut cunoştinţă de el,totuşi trebuie să afirmăm că o distrugere,ca cea de pe 
timpul lui Iosif II,n-ar fi fost posibilă pe timpul unui principe iubitor de artă şi ştiinţă.” 
Cu atît mai mult plîngerea cercetătorilor este înteleasă şi împărtăşită şi pînă as- 
tăzi,deoarece acel vandalism inaugurat la sfîrşitul secolului XVIII-lea s-a continuat mai 
rapid sau mai lent, pînă în pragul zilelor noastre,irosindu-se astfel adevăruri,valori istori- 
ce,ştiinţifice,valori naţionale, irosindu-se,de ce nu „poate şi şanse istorice mai favorabile 
Bucovinei Mari,României Mari. 


Recapitulînd,vom enumera mai jos schiturile de ale căror studiu istoric ne vom ocu- 
pa în continuarea lucrării noastre,cu menţiunea că parantezele conţin anii documentaţi,de 
cînd s-au înființat(activat),şi respectiv,anul cînd au fost desfiinţate. 


1.Schitul Babin(1752-1783) 

10.Schituri 

Bereznița(cca.1650-1783) 
Broscăuţi( 1752-1783) 
Căbeşti(1748-1780,1783) 
Coribniţa(cca.1730-1783) 
Crişceatec(1765-1783) 
Horecea(cca.1712-1783) 
Jadova(1742-1783) 
Luca(cca.1742-1783) 

le din Mamaieşti(cca1667-1783) 


1 1.Schitul Ostra sau Bărbeşti( 1762-1783) 


12. 


13 
14 
15 

Sf.Onufrei sau Mănăstioara(cca. 1560-1783) 
Vijnița(cca.1694-1783) 

Voloca pe Ceremuş(cca.1742-1783) 
Zamostea( 1722-1783) 


Vom continua,cu scurte date istorice din aceeaşi perioadă sus studia- 
tă,referitoare la sihăstriile de la Suceviţa, Putna,Ursoaia - Valea Putnei, Rarău - 
Câmpulung, etc. 

Menţionăm că la această cercetare vom anexa copiile(acolo unde sau găsit) după 

documentele originare referitoare ctitoriile şi daniile schiturilor studiate. 


„2001,lanuarie,26 Preot, 


ILIE RUSU 


